Aardlapalu

Aardlapalu on küla Tartumaal Kastre vallas.

Enne Eesti omavalitsuste haldusreformi 2017. aastal kuulus küla Haaslava valda.

Aardlapalu rajati 1880. aastatel Tartust mõni kilomeeter lõuna pool Kambja kihelkonnas asuva Haaslava mõisa popsikülana Aardla naabrusse nõmmemetsa. Küla oli 1977–1997 Aardla küla osa. Allikates mainiti küla 1900. aasta paiku kujul Ардлапалу ja 1922. aastal kujul Aardla-Palu. Asulat on kutsutud ka Palukülaks.Eesti kohanimeraamat, lk. 22 1940. aastal kuulus Aardlapalu küla Kuuste valda Tartumaal.

Küla on saanud nime metsa järgi. Metsa nimi koosneb külanimest Aardla ja sõnast "palu" ('kuiv liivane okasmets').

Külas asub Aardlapalu prügila.

Viited

Kategooria:Kastre vald
Kategooria:Tartu maakonna külad